



1993 2015

Slovenská tanečná organizácia disciplín IDO

Slovenská tanečná organizácia (STO D IDO, [www.stodido.sk](http://www.stodido.sk)) a jej tanečníci viac ako 20 rokov úspešne reprezentujú Slovenskú republiku na medzinárodnom tanečnom poli a zohrávajú aj kľúčovú úlohu v organizačnej a lektorskej oblasti v Medzinárodnej tanečnej organizácii (**International Dance Organization** – IDO, [www.ido-dance.com](http://www.ido-dance.com)). STO D IDO je prostredníctvom Medzinárodnej tanečnej organizácie v centre súčasného, módneho a mladú generáciu oslovujúceho športového tanečného diania; tanečné trendy sú mimoriadne atraktívne a zrozumiteľné pre samotných aktérov (tanečníkov, trénerov, choreografov), ako aj pre divákov a adresátov tohoto umenia.

**Ustanovujúce valné zhromaždenie** Slovenskej tanečnej organizácie disciplín IDO sa konalo v júni roku **1993 v Bratislave**. Iniciátormi založenia boli Miroslav Švehla, Juraj Šidelský, Jozef Mikuláš Pálffy a Hana Švehlová.

STO D IDO organizuje ročne viac ako desať súťažných a nesúťažných podujatí v disciplínach IDO, ktorých sa v priebehu roka zúčastňuje priemerne 2000 tanečníkov. Vrcholným podujatím sú každoročne majstrovstvá Slovenska, výsledky ktorých sú určujúce pre **nomináciu** na medzinárodné súťaže a prehliadky.

STO D IDO je **najúspešnejší tanečný zväz** na Slovensku, o čom svedčia výsledky slovenských tanečníkov na medzinárodných súťažiach: **desiatky titulov majstrov sveta** a Európy v rôznych tanečných disciplínach (Disco Dance, Hip Hop, Street Show, Show Dance, Salsa, Jazz ...) a popredné umiestnenia v rebríčku hodnotenia krajín. Našimi najúspešnejšími sú tanečníci a súbory z celého Slovenska: **LENTILKY Žilina**, ASSOS nelux Bratislava, HALÓ HALÓ Bratislava, STELLA Považská Bystrica, JESSY Vavrišovo, DEEP Martin, SCREAM Senica, SHAKERS Martin, SONNY Senica, D.S. STUDIO Košice, M.A. HH UNIT Bratislava, GRIMMY Prešov, KLIK KLAK Vráble, SH UNIVERSITY Bratislava, JUMPING Šaľa, FRESH Krupina, SPEKTRUM Bratislava, DISTRICT Bratislava, JUVENTA Bratislava a mnohé ďalšie.

V  STO D IDO okrem iných dlhé roky aktívne pôsobili mnohé osobnosti (muzikálová hviezda Ján Slezák, „Pastelky“ Dano a Ondro Antálkovci, herec Peter Batthyany, Miňo Kereš, Simona Machovičová), v STO D IDO vyrástli tanečníci BAILANDA (Romanka Dang Vanová, Alexandra Kubková), „miliónoví tanečníci“ (Melánia Kasenčáková, Dobrava Škvaridlová, Dada Edlingerová, Štefan Chlebo, Ivan Draškovič), talentovaný Roland Vraník, Filip Jankovič (finalista Českej Superstar 2006) a mnohí ďalší.

STO D IDO a slovenskí organizátori potvrdili svoje organizačné kvality mnohými úspešnými medzinárodnými tanečnými podujatiami:

- **Majstrovstvá sveta** (2001 v Liptovskom Hrádku; 2002, 2004, 2008 v Martine, 2005, 2007 v Žiline, 2006 v Senici, 2009 v Bratislave )

- **Majstrovstvá Európy** (1994 a 1997 v Bratislave, 1998 a 2000 v Martine, 1999 a 2000 v Liptovskom Hrádku, 2004 v Senici)

**Vekové kategórie STO D IDO** súDVK (detská veková kategória, do 11 rokov), JVK (juniorská veková kategória, 12-15 rokov) a HVK (hlavná veková kategória, od 16 rokov). Okrem toho sú súťaže aj pre MINI (7 a menej rokov), HVK 2 (31 a viac rokov)

**Súťažné kategórie STO D IDO:**sólo, duo/pár, skupina /team (3-7 tanečníkov) a formácia (8-24)

**Tanečné disciplíny STO D IDO sú Performing Arts** (Show Dance, Tap Dance, Jazz Dance, Modern, Oriental /Belly Dance), **Street Dance /Pop** (Disco Dance, Hip Hop, Electric Boogie, Break Dance, Disco Free Style, Street Dance Show) a **Párové tance** (Salsa**,** Mambo, Tango Argentino, Merengue, Bachata a Latino Show)

**Významné míľniky STO D IDO**

**1996**

1. **1. titul Majstra sveta** (v disciplíne Dance Show, Marek Křenek, TK SPEKTRUM)

**1999**

1. **5 titulov Majstrov sveta**  a **2 tituly Majstrov Európy** v disciplínach Hip Hop, Disco Show a Dance Show získali súbory TREND, HALÓ HALÓ, LENTILKY a DEEP

**2000**

1. **1.miesto** v rebríčku **hodnotenia krajín** (pred Českou republikou, Poľskom, Slovinskom a USA)
2. **14 titulov Majstrov sveta a 3 tituly Majstrov Európy** (v disciplínach Disco Show, Hip Hop; súbory LENTILKY, TREND, SCREAM, DEEP Martico)
3. Na Majstrovstvách sveta **Hip Hop** v Nemecku získali slovenskí tanečníci **z 15 možných 11 majstrovských titulov** a v dvoch disciplínach obsadili všetky tri medailové pozície!

**2001 - 2012**

1. **2. – 10. miesto v** **rebríčku** hodnotenia úspešnosti **krajín IDO**
2. Súbor **LENTILKY Žilina** získal v r.**2001** ako prvý ocenenie najlepší svetový “**Súbor roka” IDO**
3. **každoročne** slovenskí tanečníci získali **6 – 12 titulov majstrov sveta** a  **2 - 10 titulov majstrov Európy** a množstvo medailových umiestnení ( v disciplínach Disco Dance, Hip Hop, Dance Show , Street Show, Tango, Salsa; súbory LENTILKY, ASSOS Nelux, SONNY, SCREAM, HALÓ HALÓ, JUMPING, DEEP, STELLA, ELEMENT, UNIDANCE, D.S. Studio, SH UNIVERSITY, HVIEZDIČKA, JESSY, FRESH a ďalšie)

**STO D IDO v roku 2013**

* **7** slovenských **pohárových** súťaží (Martin 3x, Šaľa, Banská Bystrica 2x, Levice)
* O tituly majstrov Slovenska bojovali tanečníci na **4 majstrovských** súťažiach (Senica, 2x Bratislava, Košice)
* Slovenskí tanečníci nás reprezentovali na **11** **medzinárodných** **IDO** súťažiach (disco dance, hip hop, street show, show dance, salsa, jazz, moderna) a jedných Majstrovstvách Českej republiky
  + Najúspešnejšia bola účasť slovenskej reprezentácie na **Majstrovstvách Európy Disco Dance** (Orebro, Švédsko; 26.-29.6. 2013) účasť celkom **835 tanečníkov** zo **14 európskych krajín,** súťaž vo všetkých vekových a súťažných kategóriách (deti, juniori, dospelí /sólo, duo, skupiny a formácie)

Slovensko reprezentovalo **105 tanečníkov** z 5 súborov**,** slovenská výprava bola po domácej švédskej a druhej dánskej **tretia najpočetnejšia**!

Slovenská výprava v silnej konkurencii získala **2 zlaté, 4 strieborné, 2** **bronzové** umiestnenia a niekoľko finálových umiestnení (súbory SONNY Senica, DEEPMartin, KLIK KLAK Vráble a ASSOS Nelux Bratislava)

* Účasť na podujatí **Medzinárodného olympijského výboru World Games 2013,** súťažná disciplína **Salsa** (Cali, Kolumbia; 25.-28.7. 2013). Slovenský pár Sisa Hodosiová a Jozef Harangozó zo súborov **TK Spektrum** a **UNIDANCE** Bratislava obsadil 10.miesto! Účasť na podujatí World DanceSport Games v Kaohsiungu, Chinese Taipei (16.-20.9.2013) bola podobne úspešná – salsa pár TK SPEKTRUM Ildiko Brázová a Lukáš Somík obsadil vynikajúce 9.miesto
* 7.9. sme programom „20 ROKOV TANCA MAJSTROV“ oslávili **20.výročie** pôsobenia **STO D IDO**
* Pri príležitosti 20. výročia STO D IDO **ocenilo** niekoľko osobností a súborov (súbor **LENTILKY** pod vedením Zuzky Nezvalovej a súbor **ASSOS** pod vedením Miminy Opltovej, Ginky Martinovičovej, Lucky Farkašovskej; osobnosť STO D IDO **Ľubku Chlebovú**, iniciátora založenia STO D IDO **Miroslava Švehlu**, tanečnú osobnosť **Simonku Machovičovú**, **Barborku Ševčíkovú** zo súboru AURA ako najdlhšie pôsobiacu aktívnu slovenskú reprezentantku, **Andy Jakubcovú** zo súboru SONNY – za úspešnú tvorbu disco formačných choreografií; cena partnerskému zväzu **CDO**)
* 14.4. sa uskutočnilo **Valné zhromaždenie** a nové **voľby** do Prezídia a KRK STO D IDO (Prezídium: Hana Švehlová, Alenka Majeríková, Katarína Lešková, Soňa Bandúrová Kardošová, Dominika Kocourková, Bohuš Kadúc, Miroslava Frolo; členovia KRK: Milada Hitzingerová, Marián Antálek, Štefan Chlebo)
* Ministerstvo školstva SR 7.11. ocenilo spolu s ďalšími trénermi mládeže aj **trénerku Zuzku Nezvalovú (Lentilky Žilina)**
* **IDO ocenilo** v Riese 7.12. Hanu Švehlovú za prácu pre IDO „Award of Excellence“

**STO D IDO v roku 2014**

* **7** slovenských **pohárových** súťaží (Martin, Šaľa, Zvolen, Levice)
* O tituly majstrov Slovenska bojovali tanečníci na **3 majstrovských** súťažiach (Zvolen, Bratislava, Košice)
* Slovenskí tanečníci nás do októbra reprezentovali na **6** **medzinárodných** **IDO** súťažiach a do konca roka vycestujú ešte na ďalšie 2 súťaže
* **Dominika KOCOURKOVÁ** (absolventka FTVŠ, trénerka a choreografka ASSOS Nelux) bola 19.9. na Majstrovstvách sveta v Ústí nad Labem zvolená za **Predsedkyňu medzinárodnej komisie IDO** pre Street Dance Show

***I.D.O. – International Dance Organization***

IDO – International Dance Organization je dnes jedna z najväčších svetových tanečných organizácií, každoročne organizuje Majstrovstvá sveta a Európy ( v módnych tanečných štýloch ako hip hop, salsa, show dance, step, disko…. )

[www.ido-dance.com](http://www.ido-dance.com)

1. **1981** – Talian Moreno Polidori založil IDO. Prvou súťažnou disciplínou – disko
2. rozvoj IDO po roku **1998 -** nárast počtu **členských krajín** (**60)**, **súťažných disciplin** (**30)**, rozšírenie pôsobnosti na kontinent Ameriky, Ariky, Austrálie a Ázie
3. IDO je riadené **9 členným prezídiom** (Hana **Švehlová** je členkou prezdia od r.1998 doteraz)
4. Terajší president Michael Wendt , Nemecko (od roku 2014), prvým Švéd Nils Hokan Carlsson (od 1998), potom Bill Fowler z USA a Jorn Storbraten z Nórska